{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu Pravilnika o stjecanju statusa specijalista iz uže specijalizacije"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Marijetić","PRAVILNIK O STJECANJU STATUSA SPECIJALISTA IZ UŽE SPECIJALIZACIJE","Poštovani, hvala što ste prihvatili stav i razmišljanje iz prethodnog savjetovanja da akademski naziv doktora znanosti ili stručni naziv primarius nema nikakve veze sa specijalistima uže specijalnosti i njihovim radom, te izostavljanjem navedenog iz novog prijedloga Pravilnika osigurali ravnopravnost svih kolega u ostvarivanju navedenog prava. \n\nSlažem se i podržavam sve navedeno u novom prijedlogu Pravilnika, ali moram ukazati na činjenicu koja iz nekog razloga nije uzeta u obzir, a mislim da je također vrlo bitna kao i prethodno usvojena izmjena i želimo li dobar i pravedan Pravilnik ona svakako mora biti razmotrena. \n\nVeliku ogorčenost i nezadovoljstvo među kolegama zbog nejednakog tretmana izazvala je i izaziva činjenica da pojedine kolege nisu morale polagati ispit iz uže specijalnosti, već su naziv specijaliste iz uže specijalnosti dobile samim završetkom izobrazbe iz uže specijalizacije, dok drugima to nije omogućeno! \n\nNeizbježno je pitanje po čemu smo to različiti i zašto su jedni bolji i povlašteniji od drugih? \nAko je administracija počinila „grešku“ i određenom broju kolega omogućila priznavanje statusa specijaliste iz uže specijalnosti po završetku programa uže specijalizacije, a bez potrebe polaganja specijalističkog ispita iz uže specijalizacije, zašto navedeno pravo nije zadržano i omogućeno i svima preostalima???  \nPostoje li stvarno među nama jednakiji? Smatrate li da je to moralno,pošteno i prihvatljivo? \nJa znam da nije, a vjerujem da će te i Vi ako dobro promislite doći do istog zaključka!\n\nRadi ispravljenja i te nepravednosti i nepravilnosti predlažem da se kolegama KOJI TRENUTNO PROLAZE PROGRAM IZ UŽE SPECIJALIZACIJE, a SPECIJALISTIČKU SU  IZOBRAZBU ZAVRŠILI PO STAROM PROGRAMU prizna status specijaliste iz uže specijalnosti po završetku programa uže specijalizacije, a BEZ POTREBE POLAGANJA SPECIJALISTIČKOG ISPITA IZ UŽE SPECIJALIZACIJE!\n\nAko se to ne učini, navedenoj će skupini kolega biti nanesena nova, dodatna nepravda, kako u odnosu na prethodno spomenutu skupinu, tako i u odnosu na one koji će status specijaliste iz uže specijalnosti steći zadovoljvanjem uvjeta iz novog prijedloga Pravilnika.  Zato je uvrštavanje gore navedenog u novi Pravilnik jedino logično i pravedno, ali i jedino moguće rješenje. \n\nHvala na do sada učinjenim izmjenama.\n\nS poštovanjem\n                                                      Ivan Marijetić, dr. med."]
[2,"HRVATSKA LIJEČNIČKA KOMORA","PRAVILNIK O STJECANJU STATUSA SPECIJALISTA IZ UŽE SPECIJALIZACIJE,\nČlanak 1.","Predlaže se termin: „specijalnosti“ zamijeniti terminom: „specijalizacije“.\nObrazloženje: Komora iznosi načelan prigovor oko korištenja pogrešnog termina. Naime, radi se o statusu „užeg specijaliste“ te se u tekstu pravilnika u nekoliko navrata koristi termin specijalist iz „uže specijalnosti“, dok je ispravan naziv iz „uže specijalizacije“, kako se to navodi i u nazivu pravilnika."]
[3,"HRVATSKA LIJEČNIČKA KOMORA","PRAVILNIK O STJECANJU STATUSA SPECIJALISTA IZ UŽE SPECIJALIZACIJE,\nČlanak 2.","Predlaže se izraz: „... najmanje deset godina...“ zamijeniti s izrazom:„... najmanje deset godina do dana stupanja na snagu ovog pravilnika ili do dana stupanja na snagu pravilnika kojim se uvode nove uže specijalizacije...“\nObrazloženje: Priznavanje odnosno stjecanje statusa prema predloženom pravilniku treba biti jednokratna mjera za rješavanje stečenih prava prilikom donošenja pravilnika, odnosno prilikom uvođenja novih užih specijalizacija. Za sve druge situacije postoji propisan tijek edukacije užih specijalizacija."]
[4,"HRVATSKA LIJEČNIČKA KOMORA","PRAVILNIK O STJECANJU STATUSA SPECIJALISTA IZ UŽE SPECIJALIZACIJE,\nČlanak 3.","Predlaže se izraz: „... najmanje sedam godina...“, zamijeniti s izrazom: „najmanje sedam godina do dana stupanja na snagu ovog pravilnika ili do dana stupanja na snagu pravilnika kojim se uvode nove uže specijalizacije...“\nObrazloženje: Priznavanje odnosno stjecanje statusa prema predloženom pravilniku treba biti jednokratna mjera za rješavanje stečenih prava prilikom donošenja pravilnika, odnosno prilikom uvođenja novih užih specijalizacija. Za sve druge situacije postoji propisan tijek edukacije užih specijalizacija."]
[5,"HRVATSKA LIJEČNIČKA KOMORA","PRAVILNIK O STJECANJU STATUSA SPECIJALISTA IZ UŽE SPECIJALIZACIJE,\nČlanak 4.","Predlaže se brisati dio koji glasi: „neposrednog voditelja ustrojstvene jedinice zdravstvene ustanove u kojoj specijalist radi“.\nObrazloženje: U jednoj djelatnosti postoje različite razine ustrojstvenih jedinica pa se opravdano postavlja pitanje radi li se o osnovnoj jedinici (odjelu) ili jedinici djelatnosti (klinici) ili jedinici koja ima tu užu specijalnost u svojim okvirima (zavod). Što u slučaju kada voditelji različitih razina (odjel-zavod-klinika) imaju različita mišljenja? Isto tako ništa manje važna činjenica je kako uslijed međuljudskih odnosa pojedini voditelji ustrojstvenih jedinica mogu dati pozitivno mišljenje kolegi koje nije stvarno utemeljeno na stručnosti istog, a za drugog kolegu u istim okolnostima negativno mišljenje. Komora raspolaže s primjerima iz dosadašnje prakse koji daju opravdanu sumnju u razvidnost mišljenja.\n\nPredlaže se brisati i dio koji glasi: „te pozitivnog mišljenja nadležnog stručnog društva Hrvatskog liječničkog zbora „\nObrazloženje: Predlagatelj pravilnika mora biti upoznat kako jedan dio stručnih društava (Hrvatsko kardiološko društvo, Hrvatsko gastroenterološko društvo te Hrvatsko kaardiokirurško društvo i neka druga društva) nisu članovi Hrvatskog liječničkog zbora (HLZ), niti HLZ između svojih 145 stručnih društava ima zamjene za navedena društva. Ukoliko se ne prihvati primjedba, postavlja se pitanje kako spomenutu normu ispoštovati kada je nema tko provesti ?\nDruga primjedba je kako HLZ sa svojih 145 stručnih društava ima u nekim područjima i do 7 stručnih društava. Pitanje je koje je stručno društvo HLZ-a nadležno ? Postoji mogućnost da se ponoviti situacija kada jedno stručno društvo daje negativno mišljenje, a potom drugo stručno društvo daje pozitivno mišljenje. U jednom takvom slučaju se danas vodi i upravni spor.\nTreća primjedba odnosi se na činjenicu kako stručna društva HLZ-a svoje djelovanje imaju prema struci, a ne prema svim pojedincima u struci. Naime, stručnim društvima nisu u potpunosti poznati podaci o radu pojedinaca, pogotovo ukoliko isti nije članom stručnog društva. Pitanje je tu i zakonske opravdanosti traženja mišljenja stručnog društva HLZ-a za liječnika koji nije članom HLZ-a niti istog stručnog društva ?"]
[6,"Ivan Marijetić","PRAVILNIK O STJECANJU STATUSA SPECIJALISTA IZ UŽE SPECIJALIZACIJE,\nČlanak 6.","Radi ispravljanja i ne počinjenja nove nepravde prema doktorima medicine specijalistima koji trenutno pohađaju edukaciju iz uže specijalizacije članak 6. postaje članak 7., a novi članak 6. glasi: \n\n\"Doktori medicine specijalisti bez uže specijalinosti, po uspješno završenoj užoj specijalizaciji prema propisanom Planu i programu, stječu status specijalista iz uže specijalnosti bez polaganja ispita iz uže specijalizacije.\n\nZahtjev za priznavanje statusa užeg specijalista uz predočenje Specijalističke knjižice ispunjene u skladu s Rješenjem Ministarstva zdravstva o odobrenju uže specijalizacije Ministarstvu zdravstva podnosi doktor medicine specijalist.“"]